"Rassis" uit Olimpiese Spele geskop – Hartlander
On Julie 26, 2012 Julie 26, 2012 By Quintin DiederichsIn WAT IS DIE STORIE?
Die Griekse driesprongatleet, Voula Papachristou (23), is deur die Griekse Olimpiese Komitee uit daardie land se Olimpiese span geskop nadat sy kwansuis anderskleuriges op Twitter beledig het.
Die komitee het in 'n verklaring gesê Papachristou is uit die span gelaat oor "stellings teenstrydig met die waardes en idees van die Olimpiese beweging".
Sy het getwiet: "Met so baie Afrikane in Griekeland sal die muskiete van die Wes-Nyl ten minste tuisgemaakte kos eet."
Hoe kan so 'n stelling enigsins beledigend wees? Die stelling maak dalk nie heeltemal sin nie aangesien daar waarskynlik geen muskiete van die Wes-Nyl in Griekeland te vinde is nie, maar beledigend! Nee wat.
Wat wel beledigend is, is dat 'n land soos Zimbabwe – met 'n uit-en-uit rassistiese regime – toegelaat word om aan die Olimpiese Spele deel te neem. Presies hoe streel die norme en waardes van Zimbabwe met die "waardes en idees van die Olimpiese beweging"?
Papachristou se stelling is 'n tong-in-die-kies opmerking oor die demografiese realiteit van moderne Europa. Soos multikulturele Europa verswart, so word die inheemse bevolking al hoe meer sensitief vir enigiets wat hul koloniseerders dalk mag ontstel.
Dan is daar nog sprake van 'n ekonomiese krisis in Europa. Met miljoene anderskleurige immigrante wat daagliks teer op Europese lande se welsyn subsidies – en derduisende nuwe immigrante wat jaarliks toegelaat word om in te vloei – verbaas dit my glad nie dat hulle in die knyp is nie.
Gelukkig vir my is ek nie 'n Olimpiese atleet nie, anders sou Team Mzanzi se bestuurskomitee my nou ook oor die kole haal vir my "rassistiese" opmerkings!
5 gedagtes oor ""Rassis" uit Olimpiese Spele geskop"
Ek wil hierdie dokumentêr aanbeveel – A Conversation about Race deur Craig Bodeker. Hy maak op 'n stadium die opmerking dat witmense orals deesdae net een van twee opsies het, of jy is apaties teenoor ras, of as jy enige iets te se het oor ras dan is jy 'n rassis. Hy vra ook klomp mense wat hulle definisies is van rassisme is, en wys dan die teenstrydighede in hulle definisies uit.
As almal dan hulle eie definisie van rassisme het, so myne wees dat dit 'n natuurlike reaksie is op 'n onnatuurlike stand van sake.
Julie 26, 2012 om 5:19 NM	 Antwoord
Dit is 'n TIPIESE voorbeeld van dubbele standaarde van ons huidige samelewing ! Rassisme is net verkeerd as dit van die een kant af kom!!!!!